# data[].attributes.body
A kultúra szó etimológiailag a latin colere („művelni”) szóból származik és az antikvitásra visszanyúló értelmezés szerint, a föld megművelését, az embert körülvevő „nyers” természet gondozását, ápolását, átalakítását, nemesítését jelentette. A történelem folyamán hol a dundi, hol a soványabb nők voltak divatosak.  Megfigyelhető, hogy a tökéletes női alakról alkotott elképzelést  teljes mértékben  a politikai, és társadalmi helyzet állapota befolyásolta, és befolyásolja ma is. Az őskorban az a testalkat volt kívánatos, amely minél inkább alkalmas volt a gyermekszülésre, azaz az erőteljes nemi jelleggel rendelkező, melles-faros.
A középkor elején a szigorú vallásos légkör miatt a szűzies, karcsú alkat volt a divatos, amely távol áll az erotikától, és nem visz kísértésbe. A női testet elrejtették a ruha alatt.
A barokk idején az életigenlő, dús formákat tartották ideálisnak, amely a női termékenységet, és a jólétet demonstrálta. A szép nő sportos, karcsú, és izmos. Az évek során azonban sajnos egyre soványabbá vált az elvárt testideál. A média hatására minden nő önbizalom-hiányossá vált, hiszen a csontsovány, hosszú lábú modellekhez sehogy sem képes hasonlítani.  Anorexiás és bulimiás nők ezrei teszik tönkre a testüket a Barbi testalkat elvárásai miatt. Holott ez a testalkat nem is igazán nőies, mert a széles vállak és keskeny csípő, hosszú láb a férfias test jellemzője.
A mai testideál üzenete: nem vagy elég szép, kövér vagy, változz meg, fogyj le! Vedd meg a termékeinket és a szolgáltatásainkat, amitől majd hasonlítani fogsz az ideálokhoz! A táplálkozási zavar gyűjtőfogalom, nehéz definiálni, pontosan mi tartozik bele: általánosságban minden, ami táplálkozással kapcsolatos zavar. Ugyan rengeteg egyéb formáját is meghatározták már, két fő típusa van: az anorexia és a bulimia . Előbbinél az érintett testképe torzult, indokolatlanul túl kövérnek látja magát, emiatt drasztikus mértékű fogyásra törekszik. A bulimia ismétlődő falásrohamokkal járó betegség, amelynek során az étkezések feletti kontroll veszik el. Az érintett vagy nem tudja abbahagyni az evést, vagy nem tudja kontrollálni, mit és mennyit eszik. A súlygyarapodás megakadályozandó a beteg hánytatja magát, hashajtót vagy vizelethajtót szed, koplal vagy túlzott mértékben végez testmozgást. A rendszeres testmozgás egészségünk legjobb karbantartója: az egész szervezetre kedvező hatással van. Sokakat talán eltántoríthatnak a kezdeti nehézségek, ugyanis a számára szokatlan intenzív fizikai aktivitást testünk először stresszként éli meg, de ha kitartunk, fokozatosan hozzászokik, erősebbé válik, közben életfunkciói is javulnak, és hamarosan nagyobb terhelést is elbír.
Források: Wikipédia , Biológia tankönyv 11-12. osztály

# data[].attributes.body
A táplálékot a szájon át visszük be a szervezetbe, a lebontás már itt megkezdődik. A szájüregben találhatók a fogak, melyek rágással apró darabokra aprítják az ételt. Nyeléskor egy kis csapóajtó, a gégefedő elzárja a légcsövet, nehogy a táplálék véletlenül a légcsőbe kerülve fulladást okozzon - ha mégis - akkor mondjuk, hogy a falat "cigányútra "ment.
A táplálék a nyelőcsőből a gyomorba jut. A gyomor izmos falú szerv, melyben az emésztés első szakasza folyik.  A táplálék, emészthetőségétől függően 4-5 órát tölt a gyomorban. Itt különböző savak maró hatásuknál fogva olyan állapotúvá oldják fel, amiből a belek aztán könnyebben felszívhatják a tápanyagokat.  A gyomor után a táplálék következő állomása a vékonybél. Itt különböző emésztőnedvek lebontják a táplálékot, mely a vékonybél falán keresztül felszívódva az erekhez jut. A vékonybél belső felszínét bélbolyhok borítják, melyek teniszpálya nagyságúra növelik a felszívó felületet.
A vastagbélbe utazik tovább a fel nem szívódott táplálék. Itt a szervezet számára hasznos baktériumok élnek és fontos vitaminokat és ásványi anyagokat termelnek az emberi szervezet számára. Végül a nem hasznosítható részek salakanyagként a végbélnyíláson távoznak a külvilágba a táplálék elfogyasztása után 12-14 óra elteltével.